سمیہ بنت خباط

سمیہ بنت خباط یا سمیہ بنت خبط

 نام و نسب 
ان کا نام سمیہ بنت خباط یا سمیہ بنت خبط تھا ابو حذیفہ بن مغیرہ بن عبد اللہ بن عمرو مخزوم کی کنیز تھیںالاصابہ فی تمیز الصحابہ،جلد 8 صفحہ 235،مکتبہ رحمانیہ لاہور
عمار ابن یاسر کی والدہ ماجدہ کا نام سمیہ بنت (خباط)ابو حذیفہ بن مغیرہ مخزومی کی کنیزہ تھیں۔
 نکاح 
یاسر عبسی سے کہ ابو حذیفہ کے حلیف تھے، نکاح ہوا عمار پیدا ہوئے تو ابوحذیفہ نے ان کو آزاد کر دیا۔
 قبول اسلام 
مکہ مکرمہ میں سمیہ یاسر اور عمار تینوں نے اسلام قبول کیا، ابوجہل اور دیگر کفارکے ہاتھوں تکلیف اٹھاتیں سمیہ کا اسلام قبول کرنے والوں میں ساتواں نمبر تھا، کچھ دن اطمینان سے گذرے تھے کہ قریش کا ظلم و ستم شروع ہو گیا اور بتدریج بڑھتا گیا، چنانچہ جو شخص جس مسلمان پر قابو پاتا طرح طرح کی دردناک تکلیفیں دیتا تھا۔ سمیہ کو بھی خاندانِ مغیرہ نے شرک پر مجبور کر دیا لیکن وہ اپنے عقیدہ پر نہایت شدت سے قائم رہیں، جس کا صلہ یہ ملا کہ مشرکین ان کو مکہ کی جلتی تپتی ریت پر لوہے کی زرہ پہنا کر دھوپ میں کھڑا کرتے تھے، لیکن ان کے عزم و استقلال کے چھینٹوں کے سامنے یہ آتش کدہ سرد پڑجاتا تھا۔ آنحضرتﷺ ادھر سے گذرے تو یہ حالت دیکھ کر فرماتے: ’’آلِ یاسر! صبر کرو۔ اس کے عوض تمھارے لیے جنت ہے۔‘‘سیر الصحابیات، مؤلف، مولانا سعید انصاری 87،مشتاق بک کارنر لاہور

 شہادت 
اسلام لانے کی وجہ سے مکہ کے کافروں نے ان کو بہت زیادہ ستایا ایک مرتبہ ابو جہل نے نیزہ تان کر ان سے دھمکا کر کہا کہ تو کلمہ نہ پڑھ ورنہ میں تجھے یہ نیزہ مار دوں گا حضرت بی بی سمیہ رضی اﷲ تعالیٰ عنہا نے سینہ تان کر زور زور سے کلمہ پڑھنا شروع کیا ابو جہل نے غصہ میں بھر کر ان کی ناف کے نیچے اس زور سے نیزہ مارا کہ وہ خون میں لت پت ہو کر گر پڑیں اور شہید ہوگئیں۔الاستیعاب ،کتاب النساء ،باب السین3421،سمیۃ ام عمار بن یاسر،ج4،ص419جنتی زیور،عبد المصطفٰی اعظمی،صفحہ508،ناشرمکتبۃ المدینہ باب المدینہ کراچی
حضرت سمیہ بنت خُبَّاط رضی اللہ تعالیٰ عنہا مظلومانہ شہادت کے علاوہ اور بھی سختیاں جھیل چکی ہیں ان کو گرمی کے وقت سخت دھوپ میں کنکریوں پر ڈالا جاتا، لوہے کی زرہ پہنا کر دھوپ میں کھڑا کیا جاتا تاکہ دھوپ کی گرمی سے لوہا تپنے لگے۔ حضور صلی اللہ تعالیٰ علیہ والہٖ وسلم کا ادھر سے گذر ہوتا تو صبر کی تلقین اور جنت کا وعدہ فرماتے یہاں تک کہ سب سے بڑ ے دشمن اسلام ابو جہل کے ہاتھوں ان کی شہادت ہوئی۔اسدالغابۃ،ج7،ص167

غزوہ بدر میں جب ابوجہل مارا گیا، تو آپﷺ نے عمار سے فرمایا "دیکھو تمھاری ماں کے قاتل کا خدا نے فیصلہ کر دیا۔"اصابہ ج8 ص114

 حوالہ جات 

زمرہ:550ء کی دہائی کی پیدائشیں
زمرہ:615ء کی وفیات
زمرہ:شہداء صحابہ
زمرہ:غیر عرب صحابہ
زمرہ:صحابیات
زمرہ:عرب غلام
زمرہ:غیر عرب صحابہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ساتویں صدی کے غلام